CELEX: 21984A0225(01)
Language: mt
Date: 1984-02-01 00:00:00
Title: Ftehim bejn il-Komunità Ekonomika Ewropea u l-Gvern tar-Repubblika Demokratika ta' Sao Toma u Principe fuq is-sajd 'il barra minn Sao Toma u Principe

Avviż Legali Importanti

|

21984A0225(01)

Official Journal L 054 , 25/02/1984 P. 0002 - 0005 Spanish special edition: Chapter 04 Volume 3 P. 0022  Portuguese special edition Chapter 04 Volume 3 P. 0022 

		Ftehimbejn il-Komunità Ekonomika Ewropea u l-Gvern tar-Repubblika Demokratika ta' Sao Toma u Principe fuq is-sajd 'il barra minn Sao Toma u PrincipeIL-KOMUNITà EKONOMIKA EWROPEA, minn issa "l quddiem magħrufa bħala" il-Komunità, uIL-GVERN TAR-REPUBBLIKA DEMOKRATIKA TA' SAO TOMA U PRINCIPE, minn issa "l quddiem magħrufa bħala" Sao Toma u Principe,META KKUNSIDRAW l-ispirtu ta' kooperazzjoni li rriżulta mill-Konvenzjoni ta' Loma u r-relazzjonijiet tajba ta' kooperazzjoni bejn il-Komunità u Sao Toma u Principe,META KKUNSIDRAW ix-xewqa tal-Gvern ta' Sao Toma u Principe li jippromwovi l-isfruttament razzjonali tar-riżorsi tas-sajd tiegħu permezz ta' kooperazzjoni msaħħa,META FTAKRU illi, fir-rigward tas-sajd tal-baħar, Sao Toma u Principe teżerċità l-ġurisdizzjoni tagħha fuq zona li testendi sa mitejn mil nawtiku mill-kosta tagħha,META KKONSIDRAW il-ħidma tat-Tielet Konferenza tan-Nazzjonijiet Uniti fuq il-Liġi tal-Baħar,DEĊIŻI li jmexxu r-relazzjonijiet tagħhom fi spirtu ta' fiduċja u rispett għall-interessi ta' xulxin fil-qasam tas-sajd,BILLI XTAQU li jwaqqfu termini u kondizzjonijiet li jirregolaw l-attivitajiet tas-sajd ta' interessi komuni għaż-żewġ partijiet,FTEHMU KIF ĠEJ:Artikolu 1Il-għan ta' dan il-Ftehim huwa li jistabbilixxi l-prinċipji u r-regoli li fil-futur għandhom jirregolaw dak kollu li jirrigwarda l-attivitajiet ta' sajd ta' bastimenti li jtajru l-bnadar ta' l-Istati Membri tal-Komunità, minn issa "l quddiem magħrufa bħala" bastimenti tal-Komunità, fl-ibħra li fuqhom ir-Repubblika Demokratika ta' Sao Toma u Principe għandha ġurisdizzjoni fir-rigward tas-sajd, minn issa "l quddiem magħrufa bħala" z-zona tas-sajd ta' Sao Toma u Principe.Artikolu 2Il-Gvern ta' Sao Toma u Principe għandu jippermetti sajd minn bastimenti tal-Komunità fiz-zona tas-sajd ta' Sao Toma u Principe skond dan il-Ftehim.Artikolu 31. Il-Komunità timpenja ruħha li tieħu l-miżuri kollha xierqa biex tassigura li l-bastimenti tagħha jħarsu d-dispożizzjonijiet tal-Ftehim u r-regoli u r-regolamenti li jirregolaw is-sajd fiz-zona tas-sajd ta' Sao Toma u Principe.2. L-awtoritajiet ta' Sao Toma u Principe għandhom jgħarrfu lill-Kummissjoni tal-Komunitajiet Ewropej dwar kull tibdil propost fir-regoli u regolamenti msemmija.Artikolu 41. Attivitajiet ta' sajd fiz-zona tas-sajd ta' Sao Toma u Principe jistgħu jsiru minn bastimenti tal-Komunità biss jekk awtorizzati li jagħmlu dan mill-awtoritajiet ta' Sao Toma u Principe fuq talba tal-Komunità.2. Il-ħruġ ta' liċenza għandu jkun bil-kondizzjoni ta' ħlas ta' piżijiet dovuti mis-sidien tal-bastimenti kkonċernati.3. L-ammont tal-piż u l-metodi tal-ħlas għandhom ikunu kif speċifikat fl-Anness.Artikolu 5Il-partijiet jimpenjaw ruħhom li jikkoordinaw l-azzjoni, jew direttament jew fl-ambitu ta' organizzazzjonijiet internazzjonali, biex jassiguraw il-maneġġjar u l-konsevazzjoni tar-riżorsi ħajjin, b'mod partikolari fl-Atlantiku tal-vant-ċentrali u fir-rigward ta' speċi migratorji ħafna, u li jħaffu r-riċerka xjentifika rilevanti.Artikolu 6Biex tagħmel tajjeb għall-opportunitajiet ta' sajd mogħtija taħt l-Artikolu 2, il-Komunità għandha tieħu sehem, skond il-kondizzjonijiet u l-arranġamenti stipulati fil-Protokoll anness ma’ dan il-Ftehim, fi twettiq ta' proġetti ta' żvilupp f'Sao Toma u Principe, mingħajr preġudizzju għall-finanzjament li tirċievi Sao Toma u Principe taħt il-Konvenzjoni ta' Loma.Artikolu 7Il-Partijiet jaqblu li jidħlu f'konsultazzjonijiet fil-kas ta' nuqqas ta' qbil dwar l-interpretazzjonijiet jew applikazzjoni ta' dan il-Ftehim.Artikolu 8Kumitat Konġunt għandu jiġi stabbilit biex jassigura li dan il-Ftehim ikun imħaddem sewwa u biex jiddeċiedi, jekk ikun meħtieġ, fuq l-emendi jew żidied li għandhom isiru ma’ l-Anness jew il-Protokoll tiegħu.Il-Kumitat għandu jiltaqa’, fuq talba ta' xi waħda mill-Partijiet Kontraenti, darba f'Sao Toma u Principe u darba fil-Komunità.Artikolu 9Xejn f'dan il-Ftehim m'għandu jaffettwa jew jippreġudika, b'xi mod, il-mod ta' kif jaħsbuha ż-żewġ Partijiet dwar xi materja oħra relatata mal-Liġi tal-Baħar.Artikolu 10Dan il-Ftehim għandu jgħodd, minn banda, għat-territorji li fihom it-Trattat li jistabbilixxi l-Komunità Ekonomika Ewropea jitħaddem u taħt il-kondizzjonijiet stabiliti f'dak it-Trattat u, mill-banda l-oħra, għat-territorji tar-Repubblika Demokratika ta' Sao Toma u Principe.Artikolu 11L-Anness u l-Protokoll jifformaw parti integrali ta' dan il-Frehim u, sakemm mhux speċifikat mod ieħor, referenza għal dan il-Ftehim għandha tkun referenza għalihom.Artikolu 12Dan il-Frehim għandu jsir għal perijodu inizjali ta' tliet snin mid-data tad-dħul tiegħu fis-seħħ. Kemm-il darba waħda mill-Partijiet ma twaqqfux billi tagħti avviz f'dak is-sens sitt xhur qabel it-tmiem tal-perijodu ta' tliet snin, għandu jibqa’ fis-seħħ għal aktar perjodi ta' sena, kemm-il darba ma jkunx iddenunzjat b'avviż ta' l-anqas tliet xhur qabel jagħlaq kull perjodu simili ta' sena.Artikolu 13Dan il-Ftehim għandu jidħol fis-seħħ fid-data li fiha l-Partijiet jgħarrfu lil xulxin dwar it-tlestija tal-proċeduri meħtieġa għal dan il-għan.--------------------------------------------------L-ANNESSKondizzjonijiet għat-twettiq ta' attivitajiet ta' sajd minn bastimenti tal-Komunità fiz-zona tas-sajd ta' Sao Toma u Principe1. L-awtoritajiet rilevanti tal-Komunità għandhom jibagħtu, bħala regola tliet xhur qabel id-data tal-bidu tal-perjodu ta' validità mitlub, il-lista tal-bastimenti li għandhom jistadu taħt il-Ftehim matul it-tnax-il xahar ta' wara.2. Il-piżijiet li hemm previsti fl-Artikolu 4 tal-Ftehim u pagabbli mis-sidien tal-bastimenti msemmija f'Nru 1 hawn fuq huma hawnhekk iffissati għal 20 EKU għal kull tonnellata maqbuda fiz-zona tas-sajd ta' Sao Toma u Principe.3. Ladarba l-Ftehim jidħol fis-seħħ, is-somm ta' 40000 EKU għandha titħallas mis-sidien tal-bastimenti lill-Bank Nazzjonali ta' Sao Toma u Principe bħala ħlas bil-quddiem fuq il-miżati.4. Prospett proviżjonali tal-piżijiet dovuti fir-rigward ta' kull sena ta' sajd għandu jsir fl-aħħar ta' kull sena kalendarja, fuq il-bażi ta' prospetti proviżjonali ta' qbid magħmula mis-sidien tal-bastimenti u mibgħuta fl-istess żmien lill-awtoritajiet kompetenti ta' Sao Toma u Principe u lill-awtoritajiet kompetenti tal-Kummissjoni tal-Komunitajiet Ewropej. L-ammont korrispondenti għandu jitħallas lill-Bank Nazzjonali ta' Sao Toma u Principe mhux aktar tard mill-31 ta' Diċembru tas-sena kurrenti.Il-prospett finali tal-piżijiet dovuti fir-rigward ta' sena ta' sajd għandu jsir mill-awtoritajiet kompetenti tal-Kummissjoni tal-Komunitajiet Ewropej fid-dawl tal-qabda totali kif stabbilita mill-Kummissjoni Internazzjonali għall-Konservazzjoni tat-Tonn ta' l-Atlantiku għas-sena ta' sajd in kwistjoni.Is-sidien tal-bastimenti għandhom ikunu mgħarrfa dwar il-prospett u għandu jkollhom 30 jum biex iħarsu l-obbligazzjonijiet finanzjarji tagħhom.5. Meta l-Ftehim jagħlaq, is-somm mħallsa bħala ħlas bil-quddiem għandha titnaqqas mill-aħħar ħlas.6. Qabel ma l-Ftehim jidħol fis-seħħ, l-awtoritajiet kompetenti ta' Sao Toma u Principe għandhom jagħtu notifika ta' l-arranġamenti għall-ħlas tal-miżati, u b'mod partikolari l-kontijiet bankarji u l-muniti li għandhom jintużaw.7. Kull darba li jidħlu jew joħorġu miz-zonz tas-sajd ta' Sao Toma u Principe, il-bastimeni tal-Komunità għandhom jikkuntattjaw l-istazzjon tar-radju ta' Sao Toma u Principe biex jinnotifikaw il-kwantità ta' ħut abbord f'dak il-ħin.Il-bastimenti għandhom jieħdu abbord osservaturi fuq talba ta' l-awtoritajiet ta' Sao Toma u Principe. Osservatur m'għandux ikun preżenti għal aktar ħin milli hu meħtieġ biex jagħmel spot checks fuq il-qabdiet.--------------------------------------------------Protokollbejn il-Komunità Ekonomika Ewropea u l-Gvern tar-Repubblika Demoktatika ta' Sao Toma u PrincipeArtikolu 1Skond l-artikolu 2 tal-Ftehim u għall-perjodu ta' tħaddim ta' dan il-Protokoll, liċenzi għas-sajd fiz-zoni tas-sajd ta' Sao Toma u Priuncipe għandhom jingħataw lil 27 bastiment tat-tonn bil-friżer li jbaħħru fl-oċean.Barra minn dan, u fuq talba mill-Komunità, ċerti liċenzi oħra jistgħu jingħataw għal kategoriji oħra ta' bastimenti tas-sajd fuq termini li għandhom jiġu definiti ġewwa l-Kumitat Konġunt.Artikolu 2Il-kontribuzzjoni msemmija fl-Artikolu 6 tal-Ftehim għandha tkun iffissata f'ammont ta' rata fissa ta' mhux anqas minn 180000 EKU kull sena. Dan l-ammont għandu jkopri attivitajiet ta' sajd sa qabda ta' 4000 tonnellata ta' tonn; jekk il-volum ta' qbid minn bastimenti tal-Komunità f'zoni tas-sajd ta' Sao Toma u Principe jeċċedi din il-kwantita, l-ammont imsemmi qabel għandu jiżdied skond dan.Artikolu 3Jekk l-obbligazzjonijiet imwaqqfa f'dan il-Protokoll ma jkunux imħarsa, il-Ftehim jista' jiġi sospiż.--------------------------------------------------